SL
L 324/20
Uradni list Evropske unije
19.12.2022
Pravna podlaga in navodila Številka vrstice
Pojasnilo
Poslovna strategija in procesi (a)
V skladu s členom 449a Uredbe (EU) št.
575/2013 v povezavi s členom 435(1), točki (a) in (e), navedene uredbe institucije opišejo, kako njihov poslovni model, strategija, procesi in finančno načrtovanje vključujejo tveganja, ki izhajajo iz socialnih dejavnikov (tj. socialna tveganja), in kako se lahko ta tveganja razvijajo skozi čas glede na spreminjajočo se tehnologijo, okvir politike, poslovno okolje in preference deležnikov.
(b)
V skladu s členom 449a Uredbe (EU) št.
575/2013 v povezavi s členom 435(1), točka (a) in točke (c) do (f), navedene uredbe institucije opišejo njihove splošne in posamične cilje ter omejitve pri ocenjevanju in upravljanju socialnih tveganj ter postopke, ki jih uporabljajo za določanje teh splošnih in posamičnih ciljev ter omejitev.
Institucije morajo pojasniti, kako so ti splošni in posamični cilji ter omejitve povezani z veljavnim mednarodnim okvirom politike in okvirom politike Unije ter z razpoložljivimi referenčnimi vrednostmi.
Socialni vidiki vključujejo kršitve človekovih pravic, pravice delavcev, dohodkovno neenakost, pomanjkanje človekovih pravic, varnost in varstvo potrošnikov, zasebnost, revščino in nediskriminacijo.
Poleg tega imajo podnebne spremembe in prehod na nizkoogljično gospodarstvo socialne učinke, ki vključujejo spremembe na trgu dela.
Te vključujejo zmanjšanje povpraševanja po nekaterih delovnih mestih ter znanjih in spretnostih, pojav novih delovnih mest ter znanj in spretnosti, spreminjajoče se preference potrošnikov ter pripravljenost delničarjev, da v svoja podjetja hitro integrirajo podnebne, okoljske in socialne spremembe, kot je opisano v odstavku 78 poročila EBA, sprejetega v skladu s členom 98(8) Direktive 2013/36/EU.
(c)
V skladu s členom 449a Uredbe (EU) št.
575/2013 v povezavi s členom 435(1), točka (d), navedene uredbe institucije opišejo, kako sprejemajo ukrepe za zmanjševanje tveganj, povezanih s socialnimi dejavniki, vključno z razumevanjem sposobnosti nasprotnih strank za upravljanje socialnih tveganj in vzpostavljanjem dialoga z njimi za zmanjšanje socialnih tveganj.
Upravljanje
(d)
V skladu s členom 449a Uredbe (EU) št.
575/2013 v povezavi s členom 435(1), točka (b), in členom 435(2), točke (a), (b) in (c), navedene uredbe institucije opišejo, kako je njihov upravljalni organ vključen v nadzorovanje in upravljanje socialnih tveganj.
Te informacije zajemajo utemeljitev pristopa upravljalnega organa in upoštevajo vrsto socialnih dejavnikov.
Ti dejavniki vključujejo angažiranost institucije v skupnosti in družbi, njene odnose z zaposlenimi, skladnost z delavskimi standardi, varstvo potrošnikov, odgovornost za produkte ter človekove pravice.
(e)
V skladu s členom 449a Uredbe (EU) št.
575/2013 v povezavi s členom 435(2), točke (a), (b) in (c), navedene uredbe institucije opišejo, kako imajo organizirane komisije za tveganja ter kako razporejajo naloge in odgovornosti v okviru za upravljanje tveganj za spremljanje in upravljanje socialnih tveganj.
Institucije zagotovijo informacije o notranjih in zunanjih virih, namenjenih ocenjevanju socialnih tveganj.
(f)
V skladu s členom 449a Uredbe (EU) št.
575/2013 v povezavi s členom 435(2), točka (e), navedene uredbe institucije opišejo, kako vključujejo socialna tveganja v svoj okvir in strukturo notranjega poročanja ter pogostost notranjega poročanja in izmenjave informacij o socialnih tveganjih.
(g)
V skladu s členom 449a Uredbe (EU) št.
575/2013 v povezavi s členom 435(2), točka (e), navedene uredbe institucije navedejo informacije o tem, ali so socialna tveganja vključena v njihovo politiko prejemkov, ter o merilih in metrikah, ki se uporabljajo za določitev vpliva upoštevanja socialnih tveganj na variabilne prejemke.